 Guddoomiyaha ku xigeenka Guddida Joogta ee Golaha Wakiilada Xildhibaan Axmed Ducaale Bulaale, ayaa dhinaca kale waxa uu sidoo kale sharci daro ku tilmaamay cashuuro dheeraad ah oo lagu soo rogay Shirkadaha Sharaabka iyo Biyaha, waxaanu xusay in nidaamkii saxda ahaa aan loo marin, waxa kale oo uu ka xog waramay intii Goluhu fasaxa ahaa, Masuuliyiintii kala duwanaa ee ay la kulmeen, gaar ahaan kulamo ay la yeesheen Guddida Abaaraha iyo Madaxda Baanka,waxaanu sheegay inay ka wada hadleen sicir bararka, xaalada abaareed ee dalka iyo sidoo kale guud ahaan lacagta loogu talagalay Gurmadka Abaaraha ee soo gaadhay Guddida Abaaraha, waxaanu sheegay inay tahay lacag aad u yar. 